กฎกระทรวงการสำรวจตัวอย่างพฤติกรรมด้านสุขภาพของประชากร พ.ศ. 2568
ประกาศวันที่ 2025-08-29

content: กฎกระทรวง การสำรวจตัวอย่างพฤติกรรมด้านสุขภาพของประชากร พ.ศ. ๒๕๖๘
content: อาศัยอำนาจตามความในมาตรา ๙ และมาตรา ๒๒ วรรคหนึ่ง แห่งพระราชบัญญัติสถิติ พ.ศ. ๒๕๕๐ รัฐมนตรีว่าการกระทรวงดิจิทัลเพื่อเศรษฐกิจและสังคมออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้มีอายุสิบปี
sectionNo: 2
content: ข้อ ๒ ในกฎกระทรวงนี้ “การสูบบุหรี่” หมายความว่า การเสพโดยวิธีสูบ ดูด อม เคี้ยว กิน เป่า พ่น หรือกระทำการใด ๆ ซึ่งมีผลทำให้เกิดควันหรือไอระเหยจากการเผาไหม้ของบุหรี่หรือผลิตภัณฑ์ยาสูบเข้าไปในปากหรือจมูกหรือโดยวิธีอื่นใดเพื่อให้ได้ผลเช่นเดียวกัน “เครื่องดื่มที่มีแอลกอฮอล์” หมายความว่า
sectionNo: 2
content: เครื่องดื่มทุกชนิดที่มีส่วนผสมของเอทิลแอลกอฮอล์ และเมื่อบริโภคเข้าไปแล้วจะออกฤทธิ์ทำให้มีอาการมึนเมาตามปริมาณส่วนผสมที่แตกต่างกันของเอทิลแอลกอฮอล์ “การบริโภคอาหาร” หมายความว่า การนำอาหารเข้าสู่ร่างกายทำให้ดำรงชีวิตอยู่ได้ “กิจกรรมทางกาย” หมายความว่า
sectionNo: 2
content: การขยับเคลื่อนไหวร่างกายทั้งหมดในชีวิตประจำวันในอิริยาบถต่าง ๆ ซึ่งก่อให้เกิดการใช้และเผาผลาญพลังงานโดยกล้ามเนื้อ อันครอบคลุมการเคลื่อนไหวร่างกายทั้งหมดในชีวิตประจำวัน ไม่ว่าจะเป็นการทำงาน การเดินทาง และกิจกรรมนันทนาการ “โรคไม่ติดต่อเรื้อรัง” หมายความว่า โรคที่ไม่ได้เกิดจากเชื้อโรค
sectionNo: 2
content: และไม่สามารถแพร่กระจายจากคนสู่คนได้ แต่เป็นโรคที่เกิดจากนิสัยหรือพฤติกรรมการดำเนินชีวิตซึ่งจะมีการดำเนินโรคอย่างช้า ๆ ค่อย ๆ สะสมอาการอย่างต่อเนื่อง และเมื่อมีอาการของโรคแล้วมักจะเกิดการเรื้อรังของโรคด้วย “ครัวเรือน” หมายความว่า
sectionNo: 2
content: ครัวเรือนของบุคคลทั่วไปซึ่งอาจประกอบด้วยบุคคลคนเดียวหรือหลายคนซึ่งอาศัยอยู่ในสถานที่เดียวกันหรือในบริเวณเดียวกัน ทั้งนี้ บุคคลดังกล่าวอาจเป็นหรือไม่เป็นเครือญาติกันก็ได้ “หัวหน้าครัวเรือน” หมายความว่า
sectionNo: 2
content: สมาชิกในครัวเรือนคนใดคนหนึ่งซึ่งได้รับการยอมรับนับถือหรือยกย่องจากสมาชิกในครัวเรือนคนอื่นให้เป็นหัวหน้าครัวเรือน “สมาชิกในครัวเรือน” หมายความว่า บุคคลซึ่งอาศัยอยู่ประจำในครัวเรือนในวันที่ทำการสำรวจตัวอย่าง และให้หมายความรวมถึงบุคคลซึ่งเคยอยู่ประจำในครัวเรือน
sectionNo: 2
content: แต่ได้จากไปที่อื่นชั่วคราวโดยไม่มีวัตถุประสงค์จะไปอยู่ประจำที่อื่น ทั้งนี้ บุคคลดังกล่าวอาจเป็นหรือไม่เป็นเครือญาติกันก็ได้
sectionNo: 3
content: ข้อ ๓ ให้สำนักงานสถิติแห่งชาติสำรวจตัวอย่างพฤติกรรมด้านสุขภาพของประชากร เพื่อเก็บรวบรวมข้อมูลเกี่ยวกับพฤติกรรมการสูบบุหรี่ การดื่มเครื่องดื่มที่มีแอลกอฮอล์ การบริโภคอาหาร การมีกิจกรรมทางกาย และการเป็นโรคไม่ติดต่อเรื้อรัง ข้อมูลพื้นฐานทางประชากรของสมาชิกในครัวเรือน
sectionNo: 3
content: และลักษณะและสภาพที่อยู่อาศัยของครัวเรือน เพื่อประโยชน์ในการวางแผนพัฒนาเศรษฐกิจและสังคมของประเทศ รวมทั้งการกำหนดนโยบายและมาตรการต่าง ๆ เพื่อให้คนไทยมีสุขภาพดีในทุกช่วงวัย
sectionNo: 4
content: ข้อ ๔ เขตท้องที่ที่ทำการสำรวจตัวอย่างพฤติกรรมด้านสุขภาพของประชากร ได้แก่ ทุกเขตท้องที่ทั่วราชอาณาจักร
sectionNo: 5
content: ข้อ ๕ ให้หัวหน้าครัวเรือนหรือสมาชิกในครัวเรือนของทุกครัวเรือนที่อยู่ในเขตท้องที่ตามข้อ ๔ ซึ่งได้รับคัดเลือกเป็นครัวเรือนตัวอย่าง เป็นผู้ให้ข้อมูลแก่พนักงานเจ้าหน้าที่ โดยการให้สัมภาษณ์ ตอบแบบสอบถามผ่านระบบเครือข่ายอิเล็กทรอนิกส์ หรือด้วยวิธีการอื่น ตามที่ผู้อำนวยการประกาศกำหนด
sectionNo: 6
content: ข้อ ๖ ให้สำนักงานสถิติแห่งชาติเป็นหน่วยงานผู้รับผิดชอบทำการสำรวจตัวอย่างพฤติกรรมด้านสุขภาพของประชากรตามกฎกระทรวงนี้
content: ให้ไว้ ณ วันที่ ๘ สิงหาคม พ.ศ. ๒๕๖๘ ประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรสำรวจตัวอย่างพฤติกรรมด้านสุขภาพของประชากรในทุกเขตท้องที่ทั่วราชอาณาจักร เพื่อเก็บรวบรวมข้อมูลเกี่ยวกับพฤติกรรมการสูบบุหรี่ การดื่มเครื่องดื่มที่มีแอลกอฮอล์ การบริโภคอาหาร การมีกิจกรรมทางกาย และการเป็นโรคไม่ติดต่อเรื้อรัง
content: รวมถึงข้อมูลพื้นฐานทางประชากรของสมาชิกในครัวเรือน และลักษณะและสภาพที่อยู่อาศัยของครัวเรือน เพื่อประโยชน์ในการวางแผนพัฒนาเศรษฐกิจและสังคมของประเทศ รวมทั้งการกำหนดนโยบายและมาตรการต่าง ๆ เพื่อให้คนไทยมีสุขภาพดีในทุกช่วงวัย จึงจำเป็นต้องออกกฎกระทรวงนี้